**Δ Ε Λ Τ Ι Ο Τ Υ Π Ο Υ**

Κως, 20/10/2021

Την συγκρότηση δύο ομάδων ψυχοκοινωνικής στήριξης, σε σημαντικά ζητήματα ενδιαφέροντος της κοινωνίας μας, ανακοίνωσε το «Κέντρο Κοινότητας με παράρτημα Ρομά Δήμου Κω».

Η πρώτη ομάδα, «Ομάδα γονέων», εστιάζει στο γονεϊκό ρόλο και στις σχέσεις που διαμορφώνονται ανάμεσα στους γονείς και τα παιδιά μέσα στο οικογενειακό πλαίσιο.

Η δεύτερη ομάδα, «Διαχείριση άγχους», απευθύνεται σε ενήλικες που ενδιαφέρονται να μάθουν να αναγνωρίζουν το δυσλειτουργικό άγχος και τους τρόπους αντιμετώπισής του.

Επιστημονικά υπεύθυνες των ομάδων είναι, η Κοινωνική Λειτουργός Ταπανά Σταματία, του Κέντρου Στήριξης Οικογένειας που ανήκει στο Κέντρο Κοινότητας και η Ψυχολόγος Δημοπούλου Ειρήνη, του Κέντρου Κοινότητας.

Χώρος διεξαγωγής της δράσης είναι το Ιστορικό - Λαογραφικό Μουσείο Κω (ΧΑΝΙ).

Αιτήσεις συμμετοχής γίνονται δεκτές μέχρι 5 Νοεμβρίου στο Κέντρο Κοινότητας, Εθελοντών Παλαιών Πολεμιστών 3, με τηλ. επικοινωνίας: 2242021502, όπου μπορούν οι ενδιαφερόμενοι να απευθύνονται για πληροφορίες.

**Η ΕΞΟΥΣΙΟΔΟΤΗΜΕΝΗ ΔΗΜΟΤΙΚΗ ΣΥΜΒΟΥΛΟΣ**

**ΤΟΥ ΤΜΗΜΑΤΟΣ ΚΟΙΝΩΝΙΚΗΣ ΠΟΛΙΤΙΚΗΣ &**

**ΠΟΛΙΤΙΚΩΝ ΙΣΟΤΗΤΑΣ ΤΩΝ ΦΥΛΩΝ**

**ΚΑΝΤΑΡΖΗ ΣΤΑΜΑΤΙΑ**